Mette Gjerskov (S), 2007-03-13:
Det er sidste spørgsmål, og så gætter jeg næsten på, at jeg kan få samme svar på det sidste spørgsmål, nemlig at der ikke er noget konkret.
For mit næste spørgsmål var jo så, hvad ministeren ville gøre i forhold til at sikre børn mad dagligt i daginstitutioner og skolemad, for her er ministeren også kommet med en masse udmeldinger om, at hun synes, det er en vældig god idé, men overhovedet ingen handling.
Mere kan jeg ikke nå i denne spørgetime, men altså, antallet af børn i de danske familier, skolemad i daginstitutioner og slik i børnehøjde er alle tre områder, hvor ministeren går ud og profilerer sig som den store forbrugerminister, der gerne vil gøre en hel masse ved de ting, og så er det alt sammen sandet til i en eller anden kommission, som vi måske hører noget fra om et par måneder.
Hvordan kan ministeren gå ud med den slags udmeldinger uden at komme med nogen som helst konkret af handling?
Ministeren er jo minister.
Det er ministeren, der skal handle.
Det skal jo ikke bare sendes i kommissioner.
Hvis man kommer med en udmelding, må der da komme nogle konkrete handlinger.
Hvad er det for nogle handlinger, vi kan forvente?
Den har nu arbejdet i over et år med at analysere rammerne for de danske børnefamilier.
Af respekt for de eksperter – jeg ved ikke, om det er en ny ekspertmodstand, vi hører fra Socialdemokratiets side – vælger vi, inden vi melder ud med vores meget konkrete bud, at se, hvilke forslag de er kommet frem til.
Og i mellemtiden tager vi rundt og lytter til, hvad børnefamilierne selv oplever her i dag.
Med hensyn til overvægtige børn er det noget, vi bekymrer os utrolig meget om i regeringen, og jeg ved også, det er noget, Socialdemokraterne bekymrer sig om, så lad os endelig løfte den her sag i fællesskab.
Det, der er forskellen på Socialdemokraterne og regeringen, er, at Socialdemokraterne tror, at man kan løse det ved forbud: Vi skal forbyde os ud af det her.
Og der mener vi, at vi skal gå en anden vej.
Vi ønsker at inddrage forældrene, vi ønsker at hjælpe forældrene, og vi ønsker at fastholde det som forældrenes ansvar.
Hermed sluttede spørgsmålet.
Spm. nr. US 94
Jeg kan forstå, at der sker utrolig meget, men ikke noget konkret.
Der var ikke nogen konkrete bud.
Det var sådan set også det, der var min bekymring, nemlig at vi her ser nogle politiske udmeldinger, som er fuldstændig luftige, og som er uden nogen konkret handling.
Her var der ikke nogen initiativer i forhold til antallet af børn.
Hvad så med sagen om slik i børnehøjde?
Der meldte ministeren også ud, at der nu måtte gøres noget, og at hun ville tage nogle initiativer.
Jeg har stadig væk ikke hørt noget i sagen.
Har ministeren taget nogen initiativer i forhold til slik i børnehøjde?
Der har været nedsat en kommission, der simpelt hen er blevet bedt om at analysere alle rammer, der omgiver de danske børnefamilier.
Af respekt for den kommission og det store arbejde, som de har lavet, skylder vi dem nu at vente de sidste 2 måneder, til de kommer med deres forslag.
Så skal vi nok komme med konkrete bud på, hvad vi mener om forslagene.
Regeringen skal som sagt komme med en stor familiepolitisk redegørelse i maj måned, og jeg kan love fru Mette Gjerskov, at vi der vil komme med vores bud.
Men nu afventer vi af respekt for kommissionen, hvad den kommer med af forslag.
En af grundene til, at jeg spørger om det her, er jo, at det er min opfattelse, at ministeren kommer med en lang række hensigtserklæringer, uden at ministeren egentlig vil sætte konkret handling bag.
Hvad er det, ministeren selv gør?
Hvilke initiativer påtænker ministeren at iværksætte for at nå målet om tre børn pr. familie eller det ønskede antal børn, som familierne gerne vil have?
Hvad er det for nogle helt konkrete initiativer, ministeren har tænkt sig at iværksætte?
Det er en uafhængig kommission, der simpelt hen er blevet bedt om at analysere rammerne for de danske børnefamilier, og de er blevet bedt om at pege på, hvilke barrierer der kan være for at få en børnefamilie til at hænge sammen, for at få familieliv og arbejdsliv til at fungere i en travl hverdag.
Der er som nævnt ca. 2 måneder til, at kommissionen kommer med sine forslag, og dem vil vi afvente i første omgang.
Vi vil se, hvad de kommer frem til.
Det er meget spændende.
Jeg ved ikke, hvad der kommer, men jeg er meget spændt på at se, hvad de kommer med.
Indtil da vil jeg tage rundt i hele landet og tale med børnefamilier og høre, hvad de oplever som barrierer.
Hvad kan være årsagerne til, at man måske fravælger at få det antal børn, man har lyst til?
Hvad kan i det hele taget gøre, at man oplever, at man har en meget stresset hverdag?
Den skal vi komme med i maj måned.
Derudover er vi i gang med en meget stor kvalitetsreform, hvor børn også er et meget stort tema.
Så der sker utrolig meget.
Jeg vil bare spørge familie- og forbrugerministeren, om hun kender andre lande end Kina og nu måske Danmark, hvor regeringerne udtrykker en holdning til, hvor mange børn de enkelte familier skal have.
Jeg har godt kunnet læse i pressen, at det ser ud, som om jeg mener, at alle familier i Danmark skal have tre børn, men det er jeg glad for at jeg kan dementere, for det kunne jeg aldrig drømme om at blande mig i.
Jeg er sådan set fuldstændig ligeglad med, hvor mange børn familierne vælger at få.
Det, der er vigtigt for mig, er, at familierne i et land som Danmark har mulighed for at få det antal børn, som de har lyst til.
Jeg synes faktisk, at en god familiepolitik skal måles på, netop at man som børnefamilie ikke skal have nogen forhindringer eller nogen barrierer for at kunne få det antal børn, man har lyst til.
Det er noget, jeg vil arbejde videre med, og det er noget, regeringen også er optaget af.
Vi har nedsat Familie- og Arbejdslivskommissionen.
Det er efterhånden ved at være halvandet år siden, at kommissionen blev nedsat.
Men nu er der ca. 2 måneder til, at de skal komme med deres forslag til, hvordan rammerne kan forbedres for de danske børnefamilier.
Indtil da vil jeg tage rundt i landet og tale med børnefamilier og høre, hvad det er for nogle barrierer, de oplever derude.
Der er mange, der har det rigtig godt.
Men vi ved allerede fra de foreløbige tal fra kommissionen, at der også er familier derude, som kunne tænke sig forbedringer.